ಅನಗತ್ಯ ವಾಟ್ಸಾಪ್ ಗ್ರೂಪ್‌ಗಳಿಂದ ಬೇಸತ್ತಿದ್ದೀರಾ? ಸೈಲೆಂಟಾಗಿ ಹೊರಬರಲು ಬರುತ್ತಿದೆ ಹೊಸ ಫೀಚರ್!‌ ಪ್ರಸ್ತುತ, ನೀವು ವಾಟ್ಸಾಪ್ ಗುಂಪಿನಿಂದ ನಿರ್ಗಮಿಸಿದಾಗ, " " ಎಂಬ ಸಂದೇಶವನ್ನು ಚಾಟ್ ವಿಂಡೋದಲ್ಲಿ ಪ್ರದರ್ಶಿಸಲಾಗುತ್ತದೆ, ಆದ್ದರಿಂದ ಈ ವಿಧಾನವು ಗುಂಪಿನಲ್ಲಿರುವ ಪ್ರತಿಯೊಬ್ಬರಿಗೂ ಗ್ರೂಪ್‌ ಬಿಟ್ಟ ಬಗ್ಗೆ ಮಾಹಿತಿ ನೀಡುತ್ತದೆ. :ವಾಟ್ಸಾಪ್ ಗುಂಪುಗಳು‌ ಕೆಲವರಿಗೆ ಕಿರಿಕಿರಿ ಉಂಟುಮಾಡಬಹುದು, ವಿಶೇಷವಾಗಿ ನಿಮ್ಮ ಇಚ್ಛೆಗೆ ವಿರುದ್ಧವಾಗಿ ನಿಮ್ಮನ್ನು ಗ್ರೂಪ್‌ಗಳಿಗೆ ಸೇರಿಸಲಾಗಿದ್ದರೆ ಅದು ಹೆಚ್ಚು ಕಿರಿಕಿರಿ ಉಂಟು ಮಾಡಬಹುದು. ಕೆಲವೊಂದು ವಾಟ್ಸಾಪ್‌ ಗ್ರೂಪ್‌ಗಳಲ್ಲಿ ಅನಗತ್ಯ ಫಾರ್ವರ್ಡ್‌ ಮೆಸೇಜ್‌ಗಳೂ ಸದಸ್ಯರಿಗೆ ಬೇಡವೆನಿಸಬಹುದು. ಕೆಲವೊಮ್ಮೆ ಸಂಭಾಷಣೆಗಳು ಅರ್ಥವಾಗುವುದಿಲ್ಲದಿದ್ದರೂ ಜನರು ಅವುಗಳಲ್ಲಿ ಭಾಗವಹಿಸಬೇಕಾಬಹುದು. ಆದರೂ ಕೆಲವರು ಗುಂಪಿನಿಂದ ನಿರ್ಗಮಿಸುವುದಿಲ್ಲ. ಗುಂಪಿನಿಂದ ನಿರ್ಗಮಿಸುವುದರಿಂದ ಸಂಪರ್ಕದಲ್ಲಿರಲು ಗುಂಪನ್ನು ರಚಿಸಿದ ಸಂಬಂಧಿಕರು ಅಥವಾ ಸ್ನೇಹಿತರಿಗೆ ನೋವುಂಟಾಗಬಹುದು ಎಂದು ಕೆಲವರು ಭಾವಿಸಬಹುದು. ಆದರೆ ಈ ಸಮಸ್ಯೆಗೆ ಪರಿಹಾರವೆಂಬಂತೆ ಮೇಸೆಜಿಂಗ್‌ ಪ್ಲಾಟ್‌ಫಾರ್ಮ್ ವಾಟ್ಸಾಪ್‌ ಹೊಸ ವೈಶಿಷ್ಟ್ಯವೊಂದನ್ನು ಬಿಡುಗಡೆ ಮಾಡಲಿದೆ ಎಂದು ವರದಿಗಳು ಸೂಚಿಸಿವೆ. ವಾಟ್ಸಾಪ್‌ನ ಈ ಹೊಸ ವೈಶಿಷ್ಟ್ಯವು ಬಳಕೆದಾರರನ್ನು ಮೌನವಾಗಿ ಗುಂಪನ್ನು ತೊರೆಯಲು ಅನುವು ಮಾಡಿಕೊಡುತ್ತದೆ ಎಂದು ವರದಿ ಹೇಳಿದೆ. ಇದನ್ನೂ ಓದಿ:ವಾಟ್ಸಾಪ್‌ ಖಾತೆ‌ ಸುರಕ್ಷಿತವಾಗಿಡಲು ಈ 7 ಭದ್ರತಾ ಸಲಹೆಗಳನ್ನು ನೀವು ತಿಳಿದಿರಲೇಬೇಕು ಪ್ರಸ್ತುತ, ನೀವು ವಾಟ್ಸಾಪ್ ಗುಂಪಿನಿಂದ ನಿರ್ಗಮಿಸಿದಾಗ, " (ನಿಮ್ಮ ಹೆಸರು) " ಎಂಬ ಸಂದೇಶವನ್ನು ಚಾಟ್ ವಿಂಡೋದಲ್ಲಿ ಪ್ರದರ್ಶಿಸಲಾಗುತ್ತದೆ, ಆದ್ದರಿಂದ ಈ ವಿಧಾನವು ಗುಂಪಿನಲ್ಲಿರುವ ಪ್ರತಿಯೊಬ್ಬರಿಗೂ ಗ್ರೂಪ್‌ ಬಿಟ್ಟ ಬಗ್ಗೆ ಮಾಹಿತಿ ನೀಡುತ್ತದೆ. ಆದರೆ ಇನ್ನುಮುಂದೆ ಗ್ರೂಪ್‌ ಬಿಟ್ಟು ಹೋದಾಗ ಹೀಗಾಗುವುದಿಲ್ಲ. ವಾಟ್ಸಾಪ್ ಹೊಸ ವೈಶಿಷ್ಟ್ಯದಲ್ಲಿ ಕಾರ್ಯನಿರ್ವಹಿಸುತ್ತಿದೆ ಎಂದು ವರದಿ ಮಾಡಿದೆ. ಇದು ಬಳಕೆದಾರರಿಗೆ ಮೌನವಾಗಿ ಗುಂಪನ್ನು ತೊರೆಯಲು ಅನುವು ಮಾಡಿಕೊಡುತ್ತದೆ. ಮೆಸೇಜಿಂಗ್ ಅಪ್ಲಿಕೇಶನ್‌ನ ಬೀಟಾ ಆವೃತ್ತಿಯಲ್ಲಿ ಗುರುತಿಸಲಾದ ವೈಶಿಷ್ಟ್ಯದ ಸ್ಕ್ರೀನ್‌ಶಾಟ್ ಹಂಚಿಕೊಂಡಿದೆ. ಸ್ಕ್ರೀನ್‌ಶಾಟ್ ಪಾಪ್-ಅಪ್ ಸಂದೇಶವನ್ನು ತೋರಿಸುತ್ತದೆ, ಅದು ನೀವು ಗುಂಪನ್ನು ತೊರೆದಾಗ, ನೀವು ಮತ್ತು ಗುಂಪಿನ ನಿರ್ವಾಹಕರಿಗೆ ಮಾತ್ರ ನೀವು ಗುಂಪಿನಿಂದ ನಿರ್ಗಮಿಸಿರುವಿರಿ ಎಂದು ತಿಳಿಸಲಾಗುತ್ತದೆ. ನೀವು ಪ್ರಸ್ತುತ ಗುಂಪನ್ನು ತೊರೆದಾಗ, ನಿಮ್ಮ ನಿರ್ಗಮನದ ಬಗ್ಗೆ ಬಳಕೆದಾರರಿಗೆ ತಿಳಿಸುವ ಸಿಸ್ಟಮನ್ನು ವಾಟ್ಸಾಪ್ ಹೊಂದಿದೆ. “ಭವಿಷ್ಯದಲ್ಲಿ ಈ ಮಾಹಿತಿಯು ಗ್ರೂಪ್ ಅಡ್ಮಿನ್‌ಗಳಿಗೆ ಮಾತ್ರ ಕಾಣಿಸುತ್ತದೆ. ಗ್ರೂಪ್ ಅಡ್ಮಿನ್‌ಗಳಿಗೆ ತಮ್ಮ ಗುಂಪುಗಳಲ್ಲಿ ಏನಾಗುತ್ತದೆ ಎಂಬುದರ ಕುರಿತು ಯಾವಾಗಲೂ ಸೂಚನೆ ನೀಡಬೇಕು, ಆದ್ದರಿಂದ ಗುಂಪಿನಿಂದ ಯಾರು ನಿರ್ಗಮಿಸಿದ್ದಾರೆ ಎಂಬುದನ್ನು ಅವರಿಗೆ ತೋರಿಸಬೇಕಾಗುತ್ತದೆ. ವಾಟ್ಸಾಪ್ ಡೆಸ್ಕ್‌ಟಾಪ್ ಬೀಟಾದಿಂದ ಸ್ಕ್ರೀನ್‌ಶಾಟ್ ತೆಗೆದುಕೊಂಡಿದ್ದರೂ ಸಹ, ವೈಶಿಷ್ಟ್ಯವು ಖಂಡಿತವಾಗಿಯೂ ಭವಿಷ್ಯದಲ್ಲಿ ಆಂಡ್ರಾಯ್ಡ್‌ ವಾಟ್ಸಾಪ್ ಮತ್ತು ಐಒಎಸ್ ವಾಟ್ಸಾಪ್ ಬೀಟಾದಲ್ಲಿ ಬಿಡುಗಡೆಯಾಗುತ್ತದೆ" ಎಂದು ವರದಿ ಹೇಳಿದೆ. ಈ ವೈಶಿಷ್ಟ್ಯವು ಪ್ರಸ್ತುತ ವಾಟ್ಸಾಪ್ ಡೆಸ್ಕ್‌ಟಾಪ್ ಬೀಟಾದಲ್ಲಿ ಅಭಿವೃದ್ಧಿ ಹಂತದಲ್ಲಿದೆ ಮತ್ತು ಭವಿಷ್ಯದ ನವೀಕರಣದಲ್ಲಿ ಇದನ್ನು ಬಳಕೆದಾರರಿಗೆ ಹೊರತರಲು ಯೋಜಿಸಲಾಗಿದೆ. ಇದನ್ನೂ ಓದಿ:ವಾಟ್ಸಾಪ್‌ನಲ್ಲಿ 'ಎಮೋಜಿ ರಿಯಾಕ್ಷನ್' ಸೇರಿದಂತೆ ಹಲವು ಫೀಚರ್ಸ್ ಬಿಡುಗಡೆ: ಹೊಸದೇನಿದೆ ನೋಡಿ